പ്ലസ് വണ് പരീക്ഷ: സര്ക്കാരിന്റെ നീക്കത്തിനേറ്റ തിരിച്ചടിയാണ് സുപ്രീംകോടതി വിധിയെന്ന് കൊച്ചി: കുട്ടികളുടെ സുരക്ഷ ഉറപ്പാക്കാതെ പ്ലസ് വണ് പരീക്ഷ നടത്താനുള്ള സര്ക്കാരിന്റെ നീക്കത്തിനേറ്റ തിരിച്ചടിയാണ് സുപ്രീംകോടതി വിധിയെന്ന് കെ.പി.എസ്.ടി.എ നേതൃസംഗമം. കെ.പി.എസ്.ടി.എ ഉള്പ്പെടെയുള്ളവരുടെ ആവശ്യം ഉന്നയിച്ചിട്ടും അതൊന്നും മാനിക്കാതെ വിദ്യാര്ഥികളുടെ ഭാവി മാനിക്കാതെയാണ് സര്ക്കാര് മുന്നോട്ടു പോയത് എന്നും സംഘടന വിമര്ശിച്ചു. പൊതു വിദ്യാഭ്യാസരംഗത്ത് പ്രവര്ത്തിക്കുന്നവരുടെ ചര്ച്ചകളെയും നിര്ദ്ദേശങ്ങളെയും മുഖവിലക്കെടുത്താല് മാത്രമേ സുരക്ഷിതും മികവുള്ളതുമായ വിദ്യാഭ്യാസം ഉറപ്പു വരുത്താന് സാധിക്കുകയുള്ളുവെന്നും കെ.പി.എസ്.ടി.എ നേതൃസംഗമം അഭിപ്രായപ്പെട്ടു. ജില്ലാ പ്രസിഡന്റ്് രഞ്ജിത്ത് മാത്യു അധ്യക്ഷത വഹിച്ചു.